राजस्थान के कप्तान व ओपनर अजिंक्य रहाणे ने तेजी से बल्लेबाजी करते हुए स्कोर की रफ्तार बढ़ाई हालांकि 19 गेंदों पर 36 रन बनाने के बाद वो रन आउट हो गए। जबकि दूसरा विकेट शिवम् मावी ने पिछले मैच के हीरो संजू सैमसन (7) के रूप में लिया जो कुलदीप यादव के हाथों कैच आउट हुए। इसके बाद राहुल त्रिपाठी और डार्सी शॉर्ट ने पारी को संभाला। डार्सी शॉर्ट ने एक छोर पर ताबड़तोड़ बल्लेबाजी जारी रखी हुई थी लेकिन वो 43 गेंदों पर 44 रन बनाकर नीतीश राणा की गेंद पर बोल्ड हो गए।